पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे यूपी और बिहार के लिए लगातार स्पेशल ट्रेन चला रही है। यात्रियों की भीड़ को देखते हुए रेलवे ने मुंबई से जबलपुर के बीच में एक और स्पेशल ट्रेन चलाने का निर्णय लिया है। 8 मई को ये स्पेशल ट्रेन मुंबई से रवाना होकर अगली सुबह जबलपुर पहुंचेगी।
कोरोना और लॉकडाउन के चलते बड़ी संख्या में प्रवासी श्रमिक घर लौट रहे हैं। घर पहुंचाने के लिए रेलवे लगातार मुम्बई से विभिन्न राज्यों के बीच स्पेशल और समर ट्रेन चला रही है। पश्चिम मध्य रेलवे के मुताबिक आठ मई को मुंबई के सीएसटीएस से स्पेशल ट्रेन 01351 गोरखपुर के लिए रवाना होगी।
ट्रेन की ये होगी टाइमिंग और स्टॉपेज
सुबह 11.05 बजे रवाना होकर ये ट्रेन अगली सुबह 3.20 बजे जबलपुर पहुंचेगी और उसी रात 11 बजे गोरखपुर पहुंचाएगी। यह ट्रेन भुसावल, खंडवा, इटारसी, सतना, बांदा, कानपुर, लखनऊ, गोंडा, बस्ती होकर गोरखपुर जाएगी। इसमें सिर्फ आरक्षित कंफर्म टिकट वाले यात्री ही यात्रा कर पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn